עוד יום של חול וצל | Point of View
כרמי אור כרמי אור בת 40, אמא לשלושה בנים מתבגרים מדהימים (לא משוחדת בכלל), נשואה באושר, גרה ביקיר בשומרון. מייסדת 'זוגיתא' Monday 18.1.16 2 Comments 9201 views
חמש וחצי בבוקר. הרוטינה של 'מודה אני', להפעיל חימום במקלחת, להוציא את הכלבה, לעבור על החדשות בחושך, להתקלח, להתלבש, להעיר את הילדים, לצאת לעבודה... רוטינה שבחרתי, משמחת אותי בכל בוקר מחדש... והבוקר, כמו עוד כמה בקרים שמגיחים מהאפלה מידי פעם – אני לא יכולה לעשות הכל כרגיל, קשה לי!
והבוקר, אני מגיעה למשרד כאילו כלום לא קרה כי קצת נמאס להיות המתנחלת עם הפרצוף הארוך שמבאסת את הקפה של הבוקר, כי ממילא יש עבודה לעשות ואני לא יכולה להחזיר את דפנה לילדיה. אני רק יודעת שהפחד מתגנב ללב שלי הרבה יותר בחודשים האחרונים, שהנסיעות אל היישוב וממנו מלאות באשליה שכנראה תתפוצץ יום אחד. שכשהילדים משחקים בחוץ, אני חרדה עד לשובם. שכשדופקים בדלת אני בלחץ נוראי ושואלת מי זה לפני שאני פותחת. החורף הזה מפחיד יותר מאחרים. לא הרגשתי ככה מאז שעברנו לגור פה לפני כמעט שש-עשרה שנים. התעוזה של הערבים מפחידה אותי. ה'גל' הנוכחי צפוף ומחניק ובלתי נסבל. פעם כשהיה פיגוע ידענו שיהיה קצת שקט אחריו. בחורף הזה זה נמשך ונמשך ללא הפסקה.
לוקחת איתי לעשייה הזאת (בכל יום מחדש) את יעל ונעמה החסרות הפרטיות שלי ואיתן את כל הנשים מעם ישראל שנטבחו סתם ככה באמצע שגרת חיים מבורכת אליהן הצטרפה אתמול בקדושתה גם דפנה מאיר שמאירה שם באור יקרות, ומבטיחה להמשיך לנוע בכל הכוח כדי להצדיק את קיומי...
גדי, תל אביב (not verified) commented Monday 18.1.16
דפנה כהן (not verified) commented Tuesday 19.1.16
כרמי -מדויקת כרגיל ... חיבוק !